เรื่องร้องเรียน (ร้องเรียน,กีดขวาง,ป้าย) วันที่ 2023-09-18 06:51:16 — แขวงจอมพล เขตจตุจักร กรุงเทพมหานคร
เสนอให้เปลี่ยนตำแหน่งป้ายหยุดรถประจำทาง ห่างจากจุดเดิมเพียง 2 เมตรเท่านั้น หน้า 7-Eleven สาขา ลาดพร้าว 4 (สาขาเลขที่ 00294) ถ.ลาดพร้าว ฝั่งขาเข้าเมือง ระหว่างซอย 4 - ซอย 6 เนื่องจากบริเวณป้ายหยุดรถประจำทางในปัจจุบัน ไม่มีที่หลบแดด ฝน ไม่มีที่นั่งพักคอย ส่งผลให้ผู้รอขึ้น-ลงรถประจำทางไม่ได้รับความสะดวกต้องยืนรอ (ไม่มีที่นั่ง) และเดือดร้อนเมื่อฝนตก หรือแดดแรง
.
แต่หากมีการย้ายป้ายหยุดรถประจำทาง ตามจุดที่เสนอใหม่ ห่างจากจุดเดิมเพียง 2 เมตรเท่านั้น บริเวณแนวรั้วกำแพงของบ้านเลขที่ 158/16 ซึ่งในจุดที่ตั้งที่เสนอใหม่นั้น เป็นแนวรั้วกำแพงปิดทึบ ไม่กีดขวางบ้านเรือน หรือบดบังห้างร้านใดๆ ทำให้สามารถสร้างศาลาที่พักผู้โดยสาร 
.
โดยในระยะสั้น ขอให้มีการติดตั้งศาลารอรถประจำทางชนิดชั่วคราว แบบเต็นท์ผ้าใบ พร้อมเก้าอี้นั่งรอ 
และในระยะยาว ขอให้สำนักการจราจรและขนส่ง กทม. ช่วยจัดตั้งงบประมาณ ปี พ.ศ. 2567 เพื่อการก่อสร้างศาลาที่พักผู้โดยสารชนิดถาวรต่อไป
.
หวังเป็นอย่างยิ่งว่า ข้อเสนอดังกล่าวจะผ่านการพิจารณาเห็นชอบจาก สำนักการจราจรและขนส่ง กรุงเทพมหานคร ด้วย